SET ปิดเย็นบวก 4 จุด มูลค่าซื้อขายเบาบาง 4 หมื่นลบ. ลุ้นทดสอบแนวต้านถัดไป 1,660 จุด
SET ปิดเย็นบวก 4 จุด มูลค่าซื้อขายเบาบาง 4 หมื่นลบ. ลุ้นทดสอบแนวต้านถัดไป 1,660 จุด ดัชนีปิดตลาดวันนี้ ที่ระดับ 1,638.65 จุด บวก 4.40 จุด หรือ 0.27% มูลค่าการซื้อขาย 3.9 หมื่นล้านบาท
29 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,638.65 จุด บวก 4.40 จุด หรือ 0.27% มูลค่าการซื้อขาย 3.9 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ดัชนีหุ้นไทยแกว่งตัวไม่ไหนได้ไม่ไกลมาก แต่ก็ยังยืนแดนบวกได้ ตามตลาดภูมิภาคที่ส่วนใหญ่บวกเฉลี่ย 0.6% บ่ายตลาดยุโรปเปิดบวกเฉลี่ย 0.5% ทั้งนีภาพโมเมมตัมตลาดต่างประเทศรีบาวด์จากความหวังการเจรจาการค้าระหว่างสหรัฐกับจีน เป็นบวก แม้ว่ารอบนี้ผุ้นำทั้ง 2 ประเทศไม่ได้พบกันแต่ก็มีตัวแทนทั้ง 2 ฝ่ายหารือกัน ทำให้ภาพ Trade War ผ่อนคลาย
ส่วนเรื่องการนำหุ้นเข้าคำนวนดัชนี MSCI Emerging Market (MSCI) โดยปรับเกณฑ์ให้นำ NVDR มาคำนวณด้วย ในวันนี้ยังรอผลกันอยู่ ซึ่งยอมรับว่าหุ้นที่ตลาดเก็งกำไรหุ้นที่รับประโยชน์จากการเปลี่ยนเกณฑ์ดังกล่าวในช่ววงที่ผ่านมา
ขณะที่ปัจจัยการเมืองในประเทศขณะนี้ความกังวลลดน้อยลงหลังจากคณะกรรมการการเลือกตั้ง (กกต.) ประกาศผลการเลือกตั้ง 100% แต่ยังขาดตัวเลขบีญชีรายชื่อที่ต้องติดตามดูผลอย่างเป็นทางการในวันที่ 9 พ.ค.62
แนวโน้มสัปดาห์หน้า มีโมเมมตัมลุ้นค่อยๆ ฟื้นตัวขึ้น และใกล้ประกาศผลประกอบการในไตรมาส 1/62 ซึ่งกลุ่มแบงก์เป็นกลุ่มแรก คาดจะประกาศหลังเทศกาลสงกรานต์ ประเมินกำไรของกลุ่มแบงก์ แม้ปีก่อนไม่ค่อยโต แต่เทียบไตรมาสก็น่าจะเติบโตขึ้น ให้แนวรับที่ 1,620 จุด แนวต้านที่ 1,660 จุด มองว่าหากตลาดลงมาใกล้แนวรับน่าจะมีแรงรับเข้ามา
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 1,788,242.80 ล้านบาท ปิดที่ 482.00 บาท ลดลง 4.00 บาท
CPALL มูลค่าการซื้อขาย 1,574,442.82 ล้านบาท ปิดที่ 74.75 บาท เพิ่มขึ้น 0.50 บาท
PTT มูลค่าการซื้อขาย 1,503,471.75 ล้านบาท ปิดที่ 48.00 บาท เพิ่มขึ้น 0.50 บาท
KBANK มูลค่าการซื้อขาย 1,266,628.90 ล้านบาท ปิดที่ 187.50 บาท ลดลง 0.50 บาท
SCB มูลค่าการซื้อขาย 1,176,502.10 ล้านบาท ปิดที่ 132.00 บาท ลดลง 1.00 บาท
ตลาดหุ้นเอเชีย
